open-index/open-wikipedia-markdown huggingface dataset:
Hemsøboerne (TV-serie)

***Hemsøboerne*** (orig: *Hemsöborna*) er en svensk dramaserie fra 1966 basert på August Strindbergs roman med samme navn fra 1887. Handlingen er lagt til et gårdsbruk i den svenske skjærgården på 1800-tallet. En ny gårdsarbeider kommer til gården og skaper en ny giv, men også irritasjon hos arvingen. De ledende rollene spilles av Allan Edwall, Sif Ruud og Sven Wollter. Regi er ved Bengt Lagerkvist. Serien er i sort-hvitt. 

Serien ble vist på NRK i 1966 og 1984. Den ble meget populær, både Norge og Sverige, og bidro til en økt interesse for Strindbergs verker i det brede lag av folket.

## Handling
Hemsö er ei lita bygd som ligger i den svenske skjærgården. Hit kommer Carlsson for å hjelpe til med å drive gården til enkefru Flod. Hans inntreden som gårdbestyrer går imidlertid ikke knirkefritt, og det skjærer seg raskt mellom ham og enkefru Flods sønn Gusten, som synes Carlsson er hovmodig. Carlsson er imidlertid flink til å drive gården, og får i tillegg ideen om å ved å leie ut en av boligene til en professorfamilie i sommerhalvåret. Det tilfører gården ekstra inntekter. Carlsson forelsker seg i en av tjenestejentene på gården, men forholdet skjærer seg og han ender isteden med å gifte seg med enkefru Flod. Det ekteskapet har imidlertid ikke mye å gi Carlsson, og snart innleder han et forhold til en av de yngre tjenestejentene på gården. Hans kone fatter mistanke om at ikke alt er som det skal være, og en vinterkveld smyger hun seg etter de to og får stadfestet sine mistanker. Ekteskapet får et tragisk utfall.

## Om serien
Serien ble innspilt vinteren og sommeren 1965. Produksjonen hadde base på Dalarö hotell i Haninge kommune, Stockholms län. Øya Kymmendö i Haninge kommune var inspirasjonskilde for Strindberg da han skrev *Hemsøboerne*.

## Rollebesetning
*Allan Edwall - Carlsson 
*Sif Ruud - Madam Flod 
*Sven Wollter - Gusten 
*Hilding Gavle - Rundqvist 
*Håkan Serner - Norman 
*Anna Schönberg - Clara 
*Åsa Brolin - Lotten 
*Edvin Adolphson - Erik Nordström, presten
*Veronica Björnstrand - datter 
*Julia Cæsar - Tjenestepiken hos presten
*Gregor Dahlman - Dreng
*Håkan Jahnberg - Professor 
*Helena Reuterblad - Ida 
*Thomas Svanfeldt - Sønn
*Fylgia Zadig - Professorens hustru
*Åke Fridell - Rapp
*Ulf Palme - Fortellerstemmen

## Referanser


## Eksterne lenker
*
Sado (Niigata)

**Sado** (japansk: 佐渡市 &ndash; *Sado-shi*) er en by i Niigata-prefekturet. Byens areal omfatter hele øya Sado i Japanhavet 45 kilometer vest for byen Niigata på Honshū. Bykjernen ligger innerst i bukta *Mano* sørvest på øya.

## Referanser


## Eksterne lenker
*
Vinne skole

**Vinne skole** er en barneskole i bygda Vinne i Verdal kommune i Trøndelag.  

Skolen hører til Vinne og Ness oppvekstområde, et av fem oppvekstområder i Verdal kommune. Vinne skole er en ren barneskole og hadde 210 elever i skoleåret 2010/2011. Skolens hovedbygning ble tatt i bruk i 1976. 

Nybygget som huser 1. klasse, en av 2.-klassene og skolefritidsordningen ble tatt i bruk i 1997. Vinne skole ønsker å være en aktiv skole som benytter naturen i nærmiljøet med Trollmorskogen som naturleikeplass. Skolen har også en samlingsplass ute, den har blant annet blitt brukt under elevforestillinger.

Kommunen planlegger pr. februar 2019 å slå Vinne skole sammen med Ness skole. Den nye «Vinne og Ness skole» ble ferdig og klar til bruk til første skoledag etter sommerferien 2021. Offisiell åpning av skolen er fredag 24. September, her skal Vinne skolemusikkorps spille noen sanger.

## Referanser


## Kilder
* Vinne skole på Verdal kommunes nettsted
Fra London til Lofoten

***Fra London til Lofoten*** er en norsk dokumentarfilm fra 1946 om militær innsats i Norge under under krigsårene 1940-1945.

## Handling
Filmen viser Tysklands invasjon av Norge 9. april 1940. Den inneholder også opptak av den frie handelsflåtens innsats, oppbyggingen av den norske hær, treningen av fallskjermtroppene og norske kvinner i uniform. Filmen inneholder en reportasje fra marinens støttepunkt på Shetland. For første gang får man se  kommandoraidene mot Vågsøy, Måløy og Lofoten med Kompani Linge i full aktivitet.

## Referanser


## Eksterne lenker
*
Vi seiler

***Vi seiler*** er en norsk dokumentarfilm fra 1948, i regi av Toralf Sandø, som også skrev manus sammen med Egil Hjorth-Jenssen og Asbjørn Barlaup. Filmmusikken var komponert av Gunnar Sønstevold.

## Innhold
Filmen skildrer en seilas med Oslo Sjømannsskoles skip «Christian Radich» sommeren 1947. Skipet besøker havner i Lisboa, Casablanca, Madeira og Azorene.

## Referanser


## Eksterne lenker
*
Thorn-traktaten i 1709

**Thorn-traktaten** ble underskrevet 9. oktober 1709 mellom August den sterke og Peter den store i Thorn (Toruń), under den store nordiske krigen. Partene fornyet alliansen sin, som Karl XII av Sverige hadde ødelagt med freden i Altranstädt (1706), og ble enige om å gi  kronen tilbake til August.

## Bakgrunn
Med det svenske nederlaget i slaget ved Poltava, hadde den russiske tsaren Peter den store hadde fått overtaket i den store nordiske krigen. Med den svenske hodearméen ødelagt og den svenske kongen Karl XII i eksil i Det osmanske riket, kunne August den sterke, som Karl XII hadde avsatt som polsk konge med freden i Altranstädt (1706), marsjere inn i Det polsk-litauiske samveldet og ta tilbake den polske kronen fra den svenske allierte Stanisław Leszczyński. Området ble gjenerobret av August i 1709 og omfattet byen Thorn (Toruń) i Kongelige Preussen, hvor han møtte Peter den store for å forhandle vilkårene for en felles politikk for det nordøstlige Europa

## Vilkår og gjennomføring

Peter støttet August som polsk konge, etter at han hadde sikret seg at de høyeste embetene i Det polske-litauiske samveldet gikk til adelige som støttet ham selv. August måtte forfølge anti-russiske grupper i Polen. I en hemmelig artikkel ble de enige om at Svensk Livland skulle deles etter at det var erobret fra Det svenske imperiet, hvor August skulle få den sørlige delen og Peter den nordlige (Estland).

I motsetning til den første alliansen i Preobrazjenskoje ble vilkårene i Thorn stort sett diktert av Peter den store, som hadde fått et kjøligere forhold etter Altranstädt. Tidligere hadde de hatt et nært forhold. Selv om August igjen ble lovet de erobrede områdene i Livland, trådte aldri denne delen av avtalen i kraft.

Etter at avtalen var undertegnet, tok Peter den store opp igjen en bred anti-svensk allianse. Han reiste til nærliggende Marienwerder for å møte Fredrik I av Preussen, før han reiste til den russiske leiren nær Riga, hvor han kom frem den 10. november. Den dansk-russiske alliansen, som Karl XII ødela i Travendal (1700) ble fornyet med den påfølgende København-trakataten av diplomatene til Peter i det danske hoffet.

Tidlig i 1710 gikk August den sterke inn i den polske hovedstaden Warszawa, og tvang fienden Stanisław Leszczyński til eksil i Stralsund i Svensk Pommern. Etter August hadde forsterket stillingen sin i Polen-Litauen ytterligere, startet han et felttog på svensk jord i 1711, da han invaderte Pommern og beleiret Stralsund sammen med danske og russiske styrker i det første samlede felttoget til disse allierte i den store nordiske krigen. Peter den store hadde samtidig avsluttet felttogene sine i Svensk Livland.

## Kilder

* 
* 
*
Madagaskarhærfugl

**Madagaskarhærfugl** (*Upupa marginata*) er en art i hærfuglfamilien, som kun består av en slekt (*Upupa*) med to arter. Arten er endemisk for Madagaskar og monotypisk. 

## Biologi
Hærfugl (*U. epops*), som aldri har vært bekreftet som en migrant på Madagaskar, er artens nærmeste slektning. De to er svært like, men madagaskarhærfugl er fysisk sett noe større, noe som kommer best til uttrykk gjennom den lengre stjerten. Artene skiller seg dessuten gjennom ulik sang.

Madagaskarhærfuglen blir cirka  lang og veier normalt . Fjærdrakten er gråere og mørkere enn hærfuglens. Den kanelfargede fjærtoppen, nakken og fremre del av ryggen er blekere pigmentert. Fjærtoppen kan reises.

Madagaskarhærfuglen er standfugl og utbredt over nesten hele Madagaskar, opp til cirka  (av og til opp mot  i det sentrale Madagaskar). Den trives i tørt, åpent landskap og tilbringer mye tid på bakken, der den nesten eksklusivt forskyner seg av et bredt utvalg insekter.

Redet bygges i en hul trestamme, typisk  over bakken.

## Inndeling
Inndelingen følger HBW Alive og er i henhold til del Hoyo (2016) og Krištín & Kirwan (2016).

* Upupidae, hærfuglfamilien
** *[[Hærfuglfamilien|Upupa]]*, hærfugler
*** *[[hærfugl|U. epops]]*, hærfugl
*** *[[madagaskarhærfugl|U. marginata]]*, madagaskarhærfugl

## Referanser




## Eksterne lenker
*
Wu Lengxi

**Wu Lengxi** (kinesisk: 吴冷西, pinyin: *Wú Lěngxī*; født 14. desember 1919, død 16. juni 2002 i Beijing) var en ledende kinesisk maoistisk kommunist med en rekke verv i kommunistpartiets medier og propagandaapparat, blant annet som leder av nyhetsbyrået Xinhua (*Det nye Kina*). Wu var også sjefredaktør for Partiets vittigste avis, *[[Folkets dagblad]]*, og viseminister for propaganda. 

Wu Lengxi sluttet seg til kommunistpartiet i 1938 i dens daværende krigstidsbase i byen Yan'an i Shaanxi. Han begynte som journalist for *Xinhua* og *[[Jiefang Ribao (Yan'an)|Frigjøringsdagbladet]]*, forløperen til *Folkets dagblad*. Tidlig etter at kommunistene var kommet til makten og Folkerepublikken Kina var blitt proklamert i 1949, ble han utnevnt til å lede disse to medieorganene.  

Til tross for sin troskap til Mao Zedong ble han drevet fra sine stillinger i 1966 ved begynnelsen av kulturrevolusjonen. Han dukket opp igjen i 1972, og ble etter en tid gjort til ærespresident for det regjeringskontrollerte all-kinesiske journalistforbund, statskringkastingen og fjernsynsinstituttet. 

## Referanser
Filosofiåret 1914

**Filosofiåret 1914** er en oversikt over hendelser, utgivelser og personer med tilknytning til filosofi i 1914.

## Hendelser
## Publiseringer

## Fødsler

|-
|rowspan=4|Januar ||1. || Felice Balbo ||  || forfatter og filosof ||align=center| ||align=center| ||
|-
|2. || Diego Are ||  || filosof, forfatter og pedagog ||align=center| ||align=center| ||
|-
|4. || Jean-Pierre Vernant ||  || filosofihistoriker, religionshistoriker og antropolog ||align=center|93 ||align=center| || 
|-
|25. || Silvio Ceccato ||  || filosof og lingvist ||align=center| ||align=center| ||

|Februar ||19. || Enrico Opocher ||  || filosof og jurist ||align=center| ||align=center| ||
|-
|rowspan=2|April ||4. || Marguerite Duras ||  || forfatter og filmregissør ||align=center|81 ||align=center|1996 || 
|-
|29. || Mario Dal Pra ||  || filosof ||align=center| ||align=center| ||

|rowspan=2|Mai ||3. || Tsuda Itsuo ||  || filosof ||align=center| ||align=center| ||

|21. || Gerhard Funke ||  || filosof ||align=center| ||align=center| ||
|-
|Juli ||28. || Dino Formaggio ||  || filosof og kunstkritiker ||align=center| ||align=center| ||

|rowspan=3|Oktober ||1. || Stuart Hampshire ||  || filosof ||align=center| ||align=center| ||

|14. || Remo Cantoni ||  || filosof ||align=center| ||align=center| ||

|22. || André Neher ||  || teolog og filosof ||align=center| ||align=center| ||
|-
|November ||21. || Henri Laborit ||  || biolog, filosof og atferdsbiolog ||align=center| ||align=center| ||

|Desember ||4. || Arthur Prior ||  || filosof og logiker ||align=center| ||align=center| ||
|-
| || || Andrea Vasa ||  || filosof ||align=center| ||align=center| ||
|}

## Dødsfall

|-
|April ||19. || Charles Sanders Peirce ||  || matematiker, filosof og logiker ||align=center|74 ||align=center| ||

|rowspan=2|Oktober ||1. || Anton Marty ||  || filosof ||align=center| ||align=center| ||

|17. || Theodor Lipps ||  || filosof og psykolog ||align=center| ||align=center| ||
|-
|rowspan=2|Desember ||5. || Tito Vignoli ||  || filosof ||align=center| ||align=center| ||
|-
|14. || Mario Calderoni ||  || filosof ||align=center| ||align=center| ||
|}

Charles_Sanders_Peirce.jpg|Charles Sanders Peirce(1839–1914)
Marguerite_Duras_1993.jpg|Marguerite Duras(1914–1996)
Jean-Pierre_Vernant_(Aubervilliers_2006).jpg|Jean-Pierre Vernant(1914–2007)


## Referanser
Giacomo Antonio Perti

**Giacomo Antonio Perti** (1661–1756) var en italiensk kirkemusiker og komponist.

## Liv og virke
Perti studerte hos sin onkel, Lorenzo Perti, hos Rocco Laurenti og senere hos Petronio Franceschini. Deretter oppholdt han seg i Venezia, Roma og Parma. I 1690 ble han onkelens etterfølger som kapellmester ved San Pietro, og i 1696 kapellmester ved Basilika San Petronio i Bologna, en post han beholdt livet ut. Ved siden av ledet han lenge *[[Accademia Filarmonica di Bologna]]*.

Blant Pertis studenter var  Giuseppe Torelli, Giovanni Battista Martini (Padre Martini) og Pirro Albergati. Ifølge Padre Martini avslo Perti i 1697 et tilbud om å bli Antonio Draghis etterfølger som hoffkapellmester i Wien.

Perti komponerte messer, oratorier, pasjoner, salmer, hymner og kantater, i tillegg også serenader og flere operaer.

## Verk
### Operaer

* *Marzio Coriolano*, 1683
* *Oreste in Argo*, 1685
* *L’incoronazione di Dario*, 1686
* *La Flavia*, 1686
* *La Rosaura*, 1689
* *Dionisio Siracusano*, 1689
* *Brenno in Efeso*, 1690
* *L’inganno scoperto per vendetta*, 1691
* *Il Pompeo*, 1691
* *Furio Camillo*, 1692
* *Nerone fatto Cesare*, 1693
* *La forza della virtù*, 1694
* *Laodicea e Berenice*, 1695
* *Penelope la casta*, 1696
* *Fau sta restituita all’Impero*, 1697
* *Apollo Geloso*, 1698
* *[[Lucio Vero]]*, 1700 (libretto av Apostolo Zeno; musikken i første akt stammer fra Martino Bitti)
* *Astianatte*, 1701 (libretto av Antonio Salvi)
* *Dionisio re di Portogallo*, 1707 (libretto av Antonio Salvi)
* *Venceslao, ossia il fraticida innocente*, 1708
* *Ginevra principessa di Scozia*, 1708 (libretto av Antonio Salvi)
* *Berenice regina d’Egitto*, 1709 (libretto av Antonio Salvi)
* *Demetrio*, 1709
* *Rodelinda regina de’ Longobardi*, 1710 (libretto av Antonio Salvi)
* *Un prologo per il Cortegiano*, 1739


### Oratorier

**I due Gigli proporati nel Martirio di Santa Serafia e Santa Sabina*, 1679
**Abramo*, 1683
**Mosè*, 1685
**Oratorio della Passione*, 1685
**La Beata Imelde Lambertini*, 1686
**La Morte del Giusto Overo il Transito di  San Giuseppe*, 1688
**Agar Scacciata*, 1689
**La Passione di Cristo*, 1694
**S. Galgano*, 1694
**Cristo al Limbo*, 1698
**Gesù al Sepolcro*, 1703
**S. Giovanni*, 1704
**La Sepoltura di Cristo*, 1704
**S. Petronio*, 1720
**La Passione di Cristo*, 1721
**I Conforti di Maria Vergine*, 1723
**L'Amor Divino*, 1723


## Referanser


## Kilder
* 

## Litteratur
* Artikkelen «Giacomo Antonio Perti» i *The New Grove Dictionary of Music and Musicians*, red. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
* Giuseppe Vecchi, *Giacomo Antonio Perti (1661–1756)*, Bologna, Accademia Filarmonica di Bologna|Accademia Filarmonica, 1961.
* Jean Berger: «The Sacred Works of Giacomo Antonio Perti»*, *Journal of the American Musicological Society*, XVII, 1964, s. 370-377.
* Rodolfo Zitellini: «Introduction» i Giacomo Antonio Perti, *Five-voice Motets for the Assumption of the Virgin Mary*, utgitt av Rodolfo Zitellini, Madison, A-R Editions, 2007 (*Recent Researches in the Music of the Baroque Era'', 147), s. IX-XIV.

## Eksterne lenker
* 
* 
* 
* 
*
Norge – et dikt i billeder

***Norge – et dikt i billeder*** (tysk: *)* er en tysk-norsk dokumentarfilm fra 1938 i regi av tyske Julius Sandmeier.

## Innhold
Filmen viser opptak fra Nord-Norge og Vågå.

## Referanser


## Eksterne lenker
*
Gustav Vasas bibel

**Gustav Vasas bibel** er det vanlige navn på den svenske bibeloversettelse utgitt i1540-41. Hele tittelen, som vist på illustrasjonen til høyre: *Biblia / Thet är / All then Helgha Scrifft»: *Bibelen / det er / hele den Hellige Skrift /*.

De som stod bak oversettelsen var [[Laurentius Andreæ]] og brødrene Petri, [[Olaus Petri|Olaus]] og  [[Laurentius Petri|Laurentius]]. Blant disse er det [[erkebiskop]] Laurentius som betraktes som største bidragsyter.

Bibelen følger tett den tyske versjonen av [[Martin Luther]] fra 1526, ikke bare i språk, men også i [[typografi]] og bruk av [[Skrifttype|fonter]] i det hele.

I 2025 ble Gustav Vasas bibel tatt opp i [[Sveriges kulturkanon]] i kategorien «Religion».

== Referanser ==
<references>
 
</references>

== Kilder ==
* [[Nationalencyklopedin]], *Gustav Vasa Bible''

## Eksterne lenker
* Gustav Vasas bibel
Fosstun kraftverk

**Fosstun kraftverk** er et vannkraftverk nær Minnesund i Eidsvoll kommune i Akershus.

Det er et elvekraftverk som utnytter et fall på 11 meter i Holtåa.

Installert effekt er 90 kW fra en tverrstrømsturbin. Årsproduksjon er 0,39 GWh.

## Referanser


## Kilder
* 
*NVE vannkraftdatabase
Per-Magnus Steiring

**Per-Magnus Steiring** (født 1997) er en norsk fotballspiller som spiller for .

## Karriere
### Rosenborg
Den 21. desember 2013 skrev han under en treårskontrakt med Rosenborg.

Den 23. januar 2014 fikk han sin A-lagsdebut for Rosenborg mot .

Den 22. april 2015 fikk han sin offisielle A-lagsdebut for Rosenborg mot  i 1. runde i cupen.

I sesongen 2016 var han med å vinne Cupen.

#### Viking (lån)
Den 22. juli 2016 ble han lånt til Viking ut året. Han skrev samtidig under en kontrakt ut 2017 med Rosenborg.

Den 11. august 2016 fikk han sin Tippeliga-debut for Viking mot Rosenborg.

### Sogndal
Den 27. januar 2017 skrev han under en kontrakt ut 2019-sesongen med Sogndal.

Den 30. april 2017 fikk han sin Eliteserie-debut for Sogndal mot .

## Statistikk
:*(Sist oppdatert [[24. september]] [[2016]])*

## Referanser


## Eksterne lenker
* 
* «Per-Magnus Steiring» , spillerprofil på Sogndal Fotballs hjemmeside
* «Per-Magnus Steiring» , profil på altomfotball.no
Territoriet Papua og Ny-Guinea

**Territoriet Papua og Ny-Guinea** er et tidligere australsk territorium på øya Ny-Guinea. Det ble etablert i 1949 gjennom en administrativ sammenslåing av Territoriet Papua og Territoriet Ny-Guinea.

Australia overtok i 1906 den britiske kolonien Britisk Ny-Guinea som «Territoriet Papua». I 1914, like etter starten på første verdenskrig besatte Australia den tyske kolonien Tysk Ny-Guinea, og fikk i 1920 mandat fra Folkeforbundet til å forvalte området under navnet «Territoriet Ny-Guinea». I januar 1942, under Stillehavskrigen, ble Ny-Guinea okkupert av Japan. Etter Japans kapitulasjon i 1945 ble den sivile administrasjonen gjenopprettet i begge territoriene, og i 1946 fikk Australia et mandat fra FN til å administrere Territoriet Ny-Guinea. 

De to territoriene ble i 1949 slått sammen til «Territoriet Papua og Ny-Guinea» *(The Territory of Papua and New Guinea)*, men bare for administrative formål. I 1962 anbefalte en FN-kommisjon en raskest mulig overgang til selvstyre. Autonomibestrebelsene i landet førte i 1963 til opprettelsen av en parlamentarisk forsamling, som åpnet 8. juni 1964. Den parlamentariske forsamlingen besto av 64 representanter. Av de 54 folkevalgte var 38 lokale innbyggere i territoriene. I 1972 ble Territoriet Papua og Ny-Guinea omdøpt til Papua Ny-Guinea. Under den australske ministeren for eksterne territorier Andrew Peacock fikk territoriet indre selvstyre i 1972. Valget i 1972 førte til dannelsen av en regjering ledet av *Chief Minister* Michael Somare, som lovte å føre Papua Ny-Guinea til uavhengighet. Den 9. september 1975 vedtok det australske parlamentet uavhengighet for territoriet, og den 16. september 1975 ble Den uavhengige staten Papua Ny-Guinea opprettet. 

## Referanser
Follebu bruk kraftverk

**Follebu bruk kraftverk** er et vannkraftverk i Follebu i Gausdal kommune i Innlandet.

Det er et elvekraftverk som utnytter et fall på ca 10 meter i Gausa.

Installert effekt er 400 kW. Årsproduksjon er 1.6 GWh.

## Referanser


## Kilder
* 
* NVE vannkraftdatabase
De fem levereglene

**De fem levereglene** (pali: *pañcasīlāni*, sanskrit: *pañcaśīlāni*) utgjør den grunnleggende etikk i buddhismen. Levereglene er identiske i alle tradisjoner og er forpliktelser på å avstå fra å ta liv, stjele, seksuelt misbruk, lyve og rusmidler.

## Referanser


## Litteratur
* Harvey, Peter (2007). An Introduction to Buddhism: Teachings, History and practices. Cambridge: Cambridge University Press. ISBN 0-521-31333-3.
Med Kong Olav i Orienten

***Med Kong Olav i Orienten*** er en norsk kortfilmdokumentar fra 1965 som skildrer kong Olav Vs reise til Iran og Thailand med SAS-flyet «Olav Viking» i januar 1965.

Kommentarene blir lest av Jan Frydenlund.

## Referanser


## Eksterne lenker
*
Karlahulene

**Karlahulene** er et kompleks av buddhistiske templer som er skåret inn i fjell, i Karli, i nærheten av Lonavala i Maharashtra i India. De første templene her ble bygd i det andre århundret fvt. under herskerne i Sātavāhanariket. Det eldste av templene ble reist nær den gamle handelsruten som gikk østover fra Arabiahavet til Deccan.


Fil:Karla caves.jpg|Største chaitya i Karlahulene ble hugget ut i årene 50-70 etter vår tidsregning.
Fil:KarlaCavesStatue2.JPG|Fra inngangsportalen til kompleksets største chaitya.

## Referanser

## Eksterne lenker
*
Peng Chun Chang

**Peng Chun Chang**, også kjent som **P.C. Chang** og **Zhang Pengchun** (; født 22. april 1892 i Tianjin i Kina, død 9. juli 1957 i Nutley i New Jersey i USA) var en kinesisk akademiker, filosof, diplomat og dramatiker. Han var en av forfatterne av Menneskerettighetserklæringen. P. C. Chang var bror til Zhang Boling. 

Han fikk sin høyere utdannelse ved  Columbia University i USA.

Han ble heltidsdiplomat i 1942, da han tjenestegjorde som Kinas ambassadør i Tyrkia, der han viste et sterkt engasjement for kulturutveksling mellom Kina og Midtøsten.

Chang var en av Republikken Kinas representanter i FNs økonomiske og sosiale råd og var en tid viseordførende i FNs kommisjon for menneskerettighetene. Han deltok i utarbeidelsen av FBs menneskererttighetsreklæring, og spilte da en viktig formidlerrolle mellom industrilandene og den tredje verden.

Han trakk seg tilbake fra FN i 1952 på grunn av helseproblemer og døde i New Jersey i 1957.

## Litteratur
* Biografi från FN.
* , ss. 206-213.
* , ss. 200-207.
Frits de Bourg

**Frits de Bourg** (født 16. november 1946 i Drammen) er en norsk forfatter bosatt i Sandefjord. Hans første bok *En kald død* kom ut i 2013, og han har siden skrevet flere bøker*.* Hans tredje bok, *Dødens elv*, ble nominert til Rivertonprisen i 2016.

de Bourg har tidligere drevet med fallskjermhopping, men i dag er det dykking og marinarkeologi som står i sentrum for hans interesse. Han har skrevet om dykking, skipsvrak, forlis og arkeologi i over 25 år. Han har blant annet jobbet som postmann, kinomaskinist, fabrikkarbeider og importør av finske badstuovner.

I 2016 kunnegjorde NRK at Riverton-nominerte *Dødens elv* skulle bli til et radioteater inndelt i fem deler. Radioteateret ble sendt som planlagt på NRK P1 og delvis på NRK P2 i påskeferien 2018.

## Bibliografi
**Nicolay Wolff-serien**
* *En kald død*,  Vigmostad & Bjørke (2013)
* *Mordets enkle kunst*, Vigmostad & Bjørke (2014)
* *Dødens elv*, Vigmostad & Bjørke (2015)
* *Rød desember*, Vigmostad & Bjørke (2018)
* *Dykket*, Vigmostad & Bjørke (2020)
* *Øyenvitnene*, Vigmostad & Bjørke (2024)

## Referanser
Kronprinsparets reise i Nord Norge

***Kronprinsparets reise i Nord Norge*** er en norsk dokumentarfilm fra 1935. Lengde er 33 minutter.

## Innhold
Filmen skildrer en reise til Nord-Norge, foretatt av Olav V og Märtha av Norge.

## Referanser


## Eksterne lenker
*
Til Vesterheimen

***Til Vesterheimen*** (med undertittelen: ***Kronprinsparets reise i det norske Amerika 1939***) er en norsk dokumentarfilm fra 1939. Filmen skildrer Olav V og Märtha av Norges reise til USA i 1939.

## Referanser


## Eksterne lenker
*
Close to Home

***Close to Home*** er en newzealandsk kortfilm, regissert av norske Erik Skjoldbjærg. Manuset ble skrevet av Skjolbærg og Simon Tyrrell. Det bygger på Kjell Askildsens novelle *Carl Lange*, som ble utgitt i samlingen *Thomas F's siste nedtegnelser til almenheten* i 1983.

## Handling
Det er midnatt. En middelaldrende mann er på vei hjem gjennom tomme, mørke gater i en engelsk storby. Mannen bevitner at en brutal dørvakt trakasserer ei beruset jente. Han stanser dørvakten. Jenta følger etter ham for å få beskyttelse. Mannen må velge mellom å ta seg av henne eller å la henne klare seg selv. Hans beslutning får fatale følger for dem begge.

## Medvirkende
*Bruce Alexander 	 		
*Tony Bluto 	 		
*Elizabeth Chadwick 	 		
*George Irving 	 		
*Jess Mendelssohn 	 		
*Laura Sadler 	 		
*Edmund Strauss 	

## Vurdering
Ifølge Bergen Offentlige Bibliotek er det *«en intelligent og lavmælt spenningsfilm om ansvar, identitet og skyldfølelse.»*

## Annet
Fjernsynsteatret har også spilt inn en versjon av Askildsens *Carl Lange*, i regi av Terje Mærli og med Erik Hivju i tittelrollen. Den ble vist 1. september 1987.

## Referanser


## Eksterne lenker
*
Bestefar er en stokk

***Min bestefar er en stokk*** (dansk: **) er en dansk novellefilm fra 1968, i regi av Astrid Henning-Jensen. Hun skrev også manuset. Det bygde på Johan Borgens novelle *Av en født forbryters dagbok*, utgitt i samlingen *Natt og dag* i 1954.

## Handling
En liten gutt er filmens hovedperson. Den syke bestefaren bor på familiens loft. Hver gang han vil noe, banker han med stokken, noe som får gutten til å tro at bestefaren er stokken. Filmen tar for seg misforståelser som kan oppstå mellom voksne og barn, fordi barn kan oppfatte ting annerledes enn voksne.

## Medvirkende
*Jacob Fiedler - *Jacob*
*Tove Enevoldsen - *Jacobs mor*
*Stine Enevoldsen - *Jacobs storesøster*
*Ivar Søe
*Martinus Jensen
*Peter Ehlers
*Gudrun Ehlers

## Referanser


## Eksterne lenker
*
Slaget ved Kapp St. Vincent i 1719

**Slaget ved Kapp St. Vincent** var et mindre sjøslag i kvadrupelalliansekrigen, utkjempet 21. desember 1719 nær Kapp St. Vincent mellom en skvadron på tre britiske linjeskip under kommandør Philip Cavendish og en skvadron med de spanske linjeskipene «Tolosa», «Hermiona» og «Guadalupe» under Don Rodrigo de Torres sendt fra Santander til Cádiz for å unngå at de ble kapret av den engelsk-franske styrken som patruljerte Biscayabukta.

Den spanske skvadronen, som hadde kapret en britisk fregatt og en korvett få dager før slaget, tvang den britiske flåten til å trekke seg tilbake til Gibraltar med store tap etter en fem timer lang kamp. De nådde frem til Cádiz den 2. januar 1720. Pedro Messía de la Cerda, den fremtidig kaptein på linjeskipet «Glorioso», under den kjente reisen der det første gull ble fraktet fra Spansk Amerika til Spania, og stattholder i Ny-Granada deltok i kamphandlingen på et av de spanske skipene.

## Referanser


## Kilder
* Arsenal, León og Prado, Fernando: *Rincones de historia española* 2008. Utgitt av EDAF, Madrid. ISBN=9788441420502
Accademia Filarmonica di Bologna

**Accademia Filarmonica di Bologna** er en institusjon for musikkutdanning som ble opprettet av grev Vincenzo Maria Carrati i 1666.

Medlemmene ble tatt opp etter en grundig opptaksprosess. Opprinnelig møttes de to ganger i uka for å musisere sammen, og på torsdager for å oppføre verkene. En gang i måneden var det offentlige oppføringer.

Fra begynnelsen av var institusjonen delt opp i én avdeling for komponister, én for sangere og én for instrumentalmusikere. Målet var å føre Europas beste musikere sammen under Caratis motto «*Unitate melos*». I 1721 hadde akademiet 300 medlemmer.

Padre Martini skjenket akademiets musikkbiblioteket en samling med  bind og manuskripter. I dag regnes biblioteket blant verdens mest betydelige i sitt slag. En stor del av samlingen befinner seg *Civico Museo Bibliografica Musicale*.

Av kjente medlemmer fra de to første hundreårene kan nevnes Arcangelo Corelli, Giacomo Antonio Perti, Giovanni Battista Martini, Farinelli, Niccolò Jommelli, André Grétry, Johann Christian Bach, Karl Ditters von Dittersdorf og Wolfgang Amadeus Mozart.

Kjente medlemmer på 1800- og 1900 tallet er Gioacchino Rossini, Otto Nicolai, Giuseppe Verdi, Arrigo Boito, Richard Wagner, Jules Massenet, Camille Saint-Saëns, Giacomo Puccini, John Field, Franz Liszt, Johannes Brahms, Anton Rubinstein, Ferruccio Busoni og Ottorino Respighi.

## Referanser


## Litteratur
* Nestore Morini (1967). *L'Accademia Filarmonica di Bologna, 1666-1966*, bind I: 'Fondazione e vicende storiche'. Bologna: Tamari.
* Laura Callegari Hill (1991). *L'Accademia Filarmonica di Bologna, 1666-1800*. Bologna: A.M.I.S.

## Eksterne lenker
* Accademias websider
Mahāmeghasūtraen

**Mahāmeghasūtraen** (kinesisk: 大雲經, pinyin: dà yún jīng, japansk: *Daiunkyō* 大雲經, «den store skyens sutra», eller *Daiun Seiukyō*大雲請雨經, «sutra om den store skyen som ber om regn») er en mahayana-buddhistisk tekst.

Teksten er bevart både i den tibetanske buddhistiske kanon og i den kinesiske buddhistiske kanon (Taishō Tripiṭaka, bind 12, tekst nr 387). Den blir lest opp av buddhister for å forårsake regn i tider med tørke.
Lokānuvartanāsūtraen

**Lokānuvartanāsūtraen** (kinesisk: 佛説内藏百寶經, pinyin: fóshuō nèi zàng bǎi bǎo jīng) er en buddhistisk tekst som tilhører skolen mahāsāṃghika. Teksten er bevart i enkelte fragmenter på sanskrit, på tibetansk og i en kinesisk oversettelse som ble foretatt av Lokaksema. I den kinesiske buddhistiske kanon (Taishō Tripiṭaka, bind 17, tekst nr 807) er den en av tre bevarte tekster som tilhører skolen mahāsāṃghika.

Den tibetanske versjonen består av 113 vers med fire linjer, hver enkelt med syv stavelser. Den kinesiske versjonen er i prosa og består av 89 vers.

## Litteratur
* The Lokānuvartanā Sūtra, Journal of Buddhist Studies,Vol IV, 2006
Slaget ved Francavilla

**Slaget ved Francavilla** ble utkjempet den 20. juni 1719 nær byen i Francavilla di Sicilia i Sicilia i Italia mellom Spania og Østerrike som en del av kvadrupelalliansekrigen.

## Bakgrunn
Etter at den spanske flåten ble ødelagt i Slaget ved Kapp Passaro i august 1718 var invasjonsarméen på 30&nbsp;000 mann under markien av Lee isolerte på øya Sicilia. I 1718 hadde østerrikerne fremdeles de fleste soldatene sine på Balkan frem til avslutningen av den østerriksk-tyrkiske krigen 1716–1718 med freden i Passarowitz den 21. juli 1718.

Det første østerrikske forsøket på å angripe spanjolene fra Napoli var mislykket, da de ble slått i slaget ved Milazzo den 15. oktober 1718. De klarte derimot å holde et lite brohode rundt Milazzo.

I juni 1719 hadde østerrikerne flyttet en mer erfaren armé på 24&nbsp;000 mann under greven av Mercy fra Balkan til Sør-Italia, hvor de seilte over Messinasundet med den britiske flåten.

Spanjolene hadde forlatt beleiringen av Milazzo og trukket seg tilbake til en mer gunstig stilling rundt landsbyen Francavilla din Sicilia, hvor de var dekket av en elv og av et kloster på en ås.

## Slaget
Om morgenen den 22. juni gikk østerrikerne til angrep på den befestede spanske stillingen i tre kolonner. Den første kolonnen gikk til angrep på den befestede landsbyen Francavilla tre ganger, men ble drevet tilbake hver gang. Den andre kolonnen klarte å erobre skyttergravene ved foten av klosteråsen, men ble stoppet av den andre spanske linjen. Greven av Mercy ble skadet i denne fasen av slaget. Den tredje kolonnen gikk til angrep på den spanske venstreflanken, drev de tilbake til åsen San Juan, men ble selv presset tilbake av kraftig spansk kanonild og måtte søke tilflukt i en kløft, hvor de led store tap. Blant annet omkom general Holstein, som ledet angrepet.

Det spanske artilleriet under markien av Villadarias spilte en viktig rolle under slaget, påførte store tap og forvirring i den østerrikske arméen.

Slaget varte til kvelden, da et motangrep av det spanske kavaleriet fjernet alt håp om en østerriksk seier. Østerrikerne trakk seg tilbake og etterlot 3&nbsp;100 døde og sårede. Spanjolene mistet 2&nbsp;000 mann, som enten var døde eller skadet.

## Ettervirkning
Markien av Lee fulgte ikke etter østerrikerne og ga dem muligheter til å komme seg tilbake etter nederlaget. Østerrikerne beleiret senere Messina, som falt etter ni fiendtlige angrep. Krigen fortsatte til fredsavtalen ble signert i Haag den 17. februar 1720. De spanske soldatene måtte evakuere Sicilia, og ble transport tilbake til Spania av den britiske marinen. Øya ble så en del av Østerrike.

## Kilder
* Chandler, David G. *The Art of Warfare in the Age of Marlborough.* Spellmount Limited, (1990). ISBN 0-946771-42-1
Erobringen av York Factory

**Erobringen av York Factory** (1694) var en av konfliktene i Kong Vilhelm-krigen ved Hudsonbukta. I 1686 marsjerte Pierre Le Moyne d'Iberville over land fra Quebec og erobret alle de engelske handelsstasjonene ved James Bay. Engelskmennene hadde da bare York Factory tilbake, som var for langt borte og bare tilgjengelige sjøveien. I 1688 startet  Kong Vilhelm-krigen og det var vanskelig å få tak i skip. I 1690 prøvde Iberville å ta York Factory, men ble drevet bort av et større engelsk skip. I 1694 ga guvernør Frontenac ham kommando over  fregattene «Salamandre» og «Polene». Iberville nådde Nelson River den 14. september. Fortet ble beleiret og den 14. oktober overga det seg.

Av de 53 mennene som overga seg var Henry Kelsey. Stasjonen fikk det nye navnet Fort Bourbon. Siden det var sent på året måtte både franskmennene og fangene deres overvintre der. Da isen brøt opp hadde mange på begge sider omkommet av skjørbuk. Iberville ventet, og håpet på å kapre de årlige engelske forsyningsskipene. I september hadde de ennå ikke kommet, så han forlot de 70 mann ved fortet og seilte til La Rochelle med den verdifulle pelslasten.

Seieren til Iberville ingen betydning. Året før, i 1693, hadde engelskmennene gjenerobret Fort Albany syd i James Bay. Ti måneder etter Iberville reiste engelskmennene fra York Factory.

## Kilder
* ,  (1985).
Apache Avro

**Avro** er et *[[remote procedure call]]* (RPC) og dataserialiserings-rammeverk utviklet innenfor Apaches Hadoop-prosjektet. Det bruker JSON for å definere datatyper og protokoller og serialiserer data i en kompakt binært format. Det brukes hovedsakelig i Apache Hadoop, hvor det kan gi både et serialisert format for persistente data og et overføringsformat for kommunikasjon mellom Hadoop-noder og fra klientprogrammer til Hadoop-tjenester.

Det er ligner på Thrift, men krever ikke et kjørende kodegenererende program når et skjema skifter (unntatt når det er ønskelig for statisk typede språk).

Spark SQL støtter datakilde-tilgang til Avro gjennom Spark-pakker.

## Språk med API-er
Teoretisk sett kan hvilket som helst språk bruke Avro, men disse har faktiske programmeringsgrensesnitt (API-er) som støtter Avro direkte:
*C
*C++
*C#
*Go
*Java
*Perl
*PHP
*Python
*Ruby
*Scala

## Avro IDL
I tillegg til å støtte JSON for type- og protokoll-definisjoner, Avro inkluderer eksperimentell støtte for et alternativ Interface Definition Language (IDL)-syntaks kjent som Avro IDL. Tidligere kjent som GenAvro, ble dette formatet designet for å lette bruken for brukere mer kjent med tradisjonelle IDL-er og programmeringsspråk med en syntaks tilnærmet lik som C/C++, Protocol Buffers og andre.

## Se også
* Apache Thrift
* Googles Protocol Buffers
* Ciscos Etch
* ZeroCs ICE
* MessagePack

## Referanser


## Videre lesning
* 

## Eksterne lenker
*
Pierre Le Moyne d’Iberville

**Pierre Le Moyne d'Iberville** (født 16. juli 1661 i Ville-Marie, nå Montreal i Canada, død 9. juli 1706 i Havanna på Cuba) var en fransk soldat, skipskaptein, utforsker, koloniadministrator, ridder av Saint-Louis-ordenen, eventyrer, sjørøver, kjøpmann og grunnlegger av den franske kolonien Louisiana i Ny-Frankrike.

Han var den tredje sønnen til Charles Le Moyne, som kom fra Dieppe i Frankrike og var herre av Longueuil i Canada. Moren het Catherine Primot. Han var den eldre broren til vitenskapsmannen Jean-Baptiste Le Moyne de Bienville. Han ble også kalt *Sieur d'Iberville*.

Pierre Le Moyne d'Iberville var med å grunnlegge flere byer i dagens USA, som Biloxi i Mississippi (1699) og Mobile i Alabama (1702). Iberville ledet et felttog på Newfoundland 1696-1697 og deltok i slaget i Hudsonbukta mot en britisk skvadron.
Iberville ledet i 1706 en rekke vellykkede angrep mot den britiske øya Nevis under den spanske arvefølgekrigen. Han reiste så til Havanna på Cuba for å få forsterkinger fra Castilla for et angrep på Carolina. Han døde i Havanna av gul feber.

## Referanser


## Kilder
* "Le Moyne d'Iberville", Dictionary of Canadian Biography Online, Univ. of Toronto, Canada, 2009, webpage: bio-ca-940.
* Guy Frégault, *Iberville le conquerérant* (Montréal, 19)
* Catholic Encyclopedia

## Eksterne lenker
*
Kyndelmessemassakren

**Kyndelmessemassakren** fant sted tidlig i 1692 under Kong Vilhelm-krigen, da om lag 150 abenakier kommandert av offiserer fra Ny-Frankrike gikk inn i byen York (den gang  i distriktet Maine og en del av provinsen Massachusetts Bay, i dag i delstaten Maine). De tok livet av om lag 100 engelske nybyggere og brente ned bygninger. I tillegg tok de med seg om lag 80 innbyggere til Canada i Ny-Frankrike, hvor de ble løst ut mot løsepenger av kaptein John Alden jr. fra Boston. Alden ble kort tid etter beskyldt for hekseri i hekseprosessene i Salem.

## Eksterne lenker
Drapet på Maine settlers https://web.archive.org/web/20140714121646/http://battlefieldbiker.com/York-Maine-Settlers-Killed-by-Madockawando-25-January-1692
Raidet mot Salmon Falls

**Raidet mot Salmon Falls** (27. mars 1690) var et raid hvor Joseph-François Hertel de la Fresnière ledet soldatene sine og maliseet-indianere fra Fort Meductic i New Brunswick for å erobre og ødelegge den engelske bebyggelsen Salmon Falls (dagens Berwick i Maine) under Kong Vilhelm-krigen. Landsbyen ble ødelagt og de fleste av innbyggerne drept eller tatt til fange og transportert tilbake til Canada. En milits fra Portsmouth fulgte etter, men ble drevet bort i en småtrefning senere på dagen. Hertel fortsatte siden raidene i dagens Portland i Maine.

## Kilder
* Kingsford, William. ''The History of Canada''
Antodice

* Se Systematisk inndeling

***Antodice*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Små, spinkle, grå- eller brunaktige trebukker. Kroppsformen er ganske langstrakt.
De fleste er lyst gråbrune, ofte med vage, lysere tegninger på dekkvingene.

## Utbredelse
Denne gruppen er utbredt i Sør- og Mellom-Amerika, nord til Mexico.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Aerenicini Lacordaire, 1872
******** Slekten *Antodice* Thomson, 1864
********* *[[Antodice abstrusa]]* Lane, 1940
********* *[[Antodice apicalis]]* Vlasak, Nascimento & Santos-Silva, 2025
********* *[[Antodice aureicollis]]* Martins & Galileo, 1985
********* *[[Antodice chemsaki]]* McCarty, 2006
********* *[[Antodice cretata]]* Bates, 1872
********* *[[Antodice eccentrica]]* Galileo & Martins, 1992
********* *[[Antodice exilis]]* Chemsak & Noguera, 1993
********* *[[Antodice fasciata]]* Linsley, 1935
********* *[[Antodice inscripta]]* Lane, 1970
********* *[[Antodice juncea]]* Bates, 1881
********* *[[Antodice kyra]]* Martins & Galileo, 1998
********* *[[Antodice lenticula]]* Martins & Galileo, 1985
********* *[[Antodice lezamai]]* McCarty, 2006
********* *[[Antodice mendesi]]* Lane, 1940
********* *[[Antodice micromacula]]* Galileo & Monne, 2008
********* *[[Antodice neivai]]* Lane, 1940
********* *[[Antodice nympha]]* Bates, 1881
********* *[[Antodice opena]]* Martins & Galileo, 2004
********* *[[Antodice picta]]* (Klug, 1825)
********* *[[Antodice pinima]]* Martins & Galileo, 1998
********* *[[Antodice pudica]]* Lane, 1970
********* *[[Antodice quadrimaculata]]* Martins & Galileo, 2003
********* *[[Antodice quinquemaculata]]* Lane, 1970
********* *[[Antodice sexnotata]]* Franz, 1959
********* *[[Antodice spilota]]* Martins & Galileo, 1998
********* *[[Antodice suturalis]]* Galileo & Martins, 1992
********* *[[Antodice tricolor]]* Martins & Galileo, 1985
********* *[[Antodice venustula]]* Lane, 1973

## Kilder
* Liste over artene, med lenker til bilder og utbredelsesdata 
* Liste over slektene

## Eksterne lenker
* 
* Bilder av typeeksemplarer av en del arter
Slaget ved Kalisz

**Slaget ved Kalisz** fant sted den 29. oktober 1706 i Kalisz i Det polsk-litauiske samveldet under den store nordiske krigen. Det var et tre timer lang kamp som kunne ha vært hindret om August II den sterke av Polen hadde blitt bedre informert om visse forhold om svenskene og russerne. På denne tiden fantes det en allianse mellom polakkene, saksarane og russerne. Slaget ble utkjempet av russisk kavaleri, ledet av kommandanten Aleksandr Mensjikov mot en mindre svensk styrke ledetæ av oberst Mardefelt. Russerne spilte en viktig rolle her fordi de trengte å støtte den saksiske allierte under August.

## Opptakten
Seieren til Karl XII av Sverige i slaget ved Fraustadt hadde tvunget August den sterke av Kurfyrstedømmet Sachsen til å trekke seg frap den store nordiske krigen og si fra seg kravet til den polske Kronen under Altranstädt-traktaten.

Da August fikk høre om denne avtalen mens han reiste med Mensjikov, valgte han å ikke si noe. Avgjørelsen var basert på den brede russiske støtten han fikk. De var klare for kamp og August ville ikke risikere å gjøre russerne arge med denne nye informasjonen. En siste sjanse til å ordne opp i situasjonen hjalp heller ikke. Han sendte melding til den ventende svenske styrken og ba de om å trekke seg tilbake da de møttes, men Mardefelt, som ikke kjente til avtalen, tolket dette som et lureri. På grunn av dårlig kommunikasjon, og imot Augusts vilje, fant derfor slaget ved Kalisz sted.

## Slaget
Slaget startet bra for svenskene, men de allierte klarte å snu situasjonen, og svenskene havnet under kraftig geværeld. Svenskene startet med å trekke seg tilbake i en stor gruppe enn som i et organisert regiment. Dette gjorde det mulig for de allierte å ta seieren. Det viste at Mensjikov var en god kommandant, og selv om det ikke ville ha vært bedre med et tap, var det hele pinlig for August. Han ba senere Karl og tsar Peter den store om undskylning for den vanskelige situasjonen. 

## Ettervirkning
Det svenske tapet ble omgjort da Karl XII viste August til ratifiseringen av Altranstädt-traktaten, hvor han lovde å følge vilkårene og trekke seg tilbake til Sachsen i november.

Selv om han opprinnelig hadde planlagt å avstå ffa Altranstädt-traktaten, gikk August med på vilkårene. Til slutt ble 1&nbsp;800 svenske fanger sluppet fri.

## Referanser


## Kilder
*
* Jan Wimmer: *The Battle of Kalisz*
* Robert K. Massie: *Peter the Great*
* "Der Ausführlichen Lebens-Beschreibung. Carls des XII. Königs in Schweden", Sechter Theil, Frankfurt unt Leipzig 1707 s.&nbsp;186-188
Stim

En **stim** er en gruppe på tre eller flere fisker som svømmer sammen og tilpasser fart og retning til hverandre. Omtrent halvparten av alle fiskearter danner stimer på et eller annet tidspunkt i livet. Formålene med å svømme i stim er beskyttelse mot predatorer, bedre tilgang på næring, forplantning og hydrodynamiske fordeler.

## Litteratur
*
Vigga kraftstasjon

**Vigga kraftstasjon** er et vannkraftverk ved Brandbu i Gran kommune i Innlandet.

Det er et elvekraftverk som utnytter et fall på 9 meter i elven Vigga.

Installert effekt er 40 kW fra en tverrstrømsturbin. Årsproduksjon er 0,3 GWh.

## Referanser


## Kilder
* 
* NVE vannkraftdatabase
*Oppland Arbeiderblad
*Hadeland.no
Discoceps

* Se Systematisk inndeling

***Discoceps*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten inneholder bare én kjent art.

## Utseende
En middelsstor, kraftig, spraglete trebukk. Hodet er påfallende stort. Pronotum har en kraftig pigg på siden. Grunnfargen er svart, pronotum og dekkvingene har uregelmessige, hvite tegninger.

## Utbredelse
Arten er utbredt i Afrika (Kamerun, Ekvatorial-Guinea, Gabon og Den demokratiske republikken Kongo).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acmocerini J. Thomson, 1864
******** Slekten *Discoceps* Jordan, 1894
********* *[[Discoceps fasciatus]]* Jordan, 1894

## Kilder
* Bilde av arten 
* Liste over slektene

## Eksterne lenker
*
Den store freden i Montréal

**Den store freden i Montréal** var en fredsavtale mellom Ny-Frankrike og 40 First Nations i Nord-Amerika. Han ble signert den 4. august 1701 av Louis-Hector de Callière, guvernør i Ny-Frankrike, og 1300 representanter fra de 40 indianerstammene nordøst i Nord-Amerika. Avtalen endte en 100 år lang krig mellom irokeserne, som var allierte med engelskmennene, og franskmennene, som var allierte med huroner og algonquinere. Det medførte 16 år med fredelige forhold og handel før krigen startet igjen.

## Kilder
* Alfred A. Cave *The French and Indian War* 2004 Greenwood Press
* Atherton, William. Montreal, 1535-1914
* Eccles, W. J. ''Biography of Denonville'', Dictionary of Canadian biography
Idactus

* Se Systematisk inndeling

***Idactus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore trebukker med lange antenner (gjerne betydelig lengre enn kroppen). På farge er de gjerne lyst grå- eller brunaktige med svarte flekker.

## Utbredelse
Slekten er utbredt i Afrika inkludert Madagaskar. Dessuten forekommer det én art i det vestlige Asia øst til Iran.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Ancylonotini Lacordaire, 1869
******** Slekten *Idactus* Pascoe, 1864
********* *[[Idactus ashanticus]]* Breuning, 1960
********* *[[Idactus bettoni]]* Gahan, 1898
********* *[[Idactus blairi]]* Breuning, 1935
********* *[[Idactus browni]]* Breuning, 1981
********* *[[Idactus burgeoni]]* Breuning, 1935
********* *[[Idactus coquereli]]* (Fairmaire, 1890)
********* *[[Idactus cristulatus]]* (Fairmaire, 1886)
********* *[[Idactus damarensis]]* Breuning, 1938
********* *[[Idactus ellioti]]* Gahan, 1890
********* *[[Idactus exiguus]]* (Quedenfeldt, 1891)
********* *[[Idactus flavovittatus]]* Teocchi, 1986
********* *[[Idactus fuscovittatus]]* Breuning, 1971
********* *[[Idactus hieroglyphicus]]* (Taschenberg, 1883)
********* *[[Idactus iranicus]]* Breuning, 1975
********* *[[Idactus konso]]* Quentin & Villiers, 1981  
********* *[[Idactus lateralis]]* Gahan, 1898
********* *[[Idactus maculicornis]]* Gahan, 1890
********* *[[Idactus minimus]]* Teocchi & Sudre, 2002
********* *[[Idactus multifasciculatus]]* Breuning, 1938
********* *[[Idactus nigroplagiatus]]* Breuning, 1935
********* *[[Idactus paramaculicornis]]* Breuning, 1973
********* *[[Idactus rusticus]]* Aurivillius, 1916
********* *[[Idactus spinipennis]]* Gahan, 1890
********* *[[Idactus strandi]]* Breuning, 1935
********* *[[Idactus tridens]]* Pascoe, 1864
********* *[[Idactus tuberculatus]]* Quedenfeldt, 1885
********* *[[Idactus usambaricus]]* Hintz, 1910
********* *[[Idactus verdieri]]* Lepesme & Breuning, 1956

## Kilder
* Liste over slektene
* Katalog over artene 
## Eksterne lenker
* 
* Bildegalleri 
* Bilde av ''Idactus coquereli''
Reisen til planeten Nazar

***Reisen til Planeten Nazar*** er en norsk-dansk animert kortfilm fra 1983, i regi av Inni Karine Melbye. Manuset ble skrevet av Arild Nyquist. Det er basert på et utdrag av Ludvig Holbergs roman *[[Nils Klims reise til den underjordiske verden]]* fra 1741. I denne filmen bruker man maleteknikken *airbrush*. Den gir en effektfull multiplisering av bildenes bakgrunner. 

## Handling
Københavnerstudenten *Nils* faller ned i en underjordisk verden, bebodd av underlige, menneskelignende trær.

## Referanser


## Eksterne lenker
*